เอเอเอสออโต้เซอร์วิส สยายปีก เปิดโชว์รูมปอร์เช่หรูกลางไอคอนสยาม
ค่ายเอเอเอส ออโต้ เซอร์วิส ผู้นำเข้าและตัวแทน จำหน่ายรถพรีเมียมถึง 2 แบรนด์หรู คือ ปอร์เช่ และ เบนท์ลี่ย์ อย่างเป็นทางการแต่เพียงผู้เดียวในบ้านเรา ใส่เกียร์ลุยประเดิมศึกเดือดรถหรูตั้งแต่ต้นปี,ในส่วนของแบรนด์ ปอร์เช่ นั้น ปอร์เช่ ประเทศไทย โดยค่ายเอเอเอส ออโต้ เซอร์วิส นอกจากมีแผนจะทยอยนำเข้ารถปอร์เช่รุ่นใหม่ๆเข้ามาทำตลาดตลอดทั้งปีแล้ว ยังได้ลุยทุ่มสยายปีกอย่างต่อเนื่อง,ล่าสุด ได้ทุ่มงบก้อนใหญ่กว่า 120 ล้านบาท เนรมิตโชว์รูมแห่งที่ 4 ของรถปอร์เช่ในประเทศไทย เสริมทัพจากที่มีอยู่แล้วได้แก่ที่ถนนวิภาวดีรังสิต (สำนักงานใหญ่), ถนนพัฒนาการ และศูนย์การค้าสยามพารากอน,สำหรับโชว์รูมปอร์เช่ใหม่แห่งที่ 4 อยู่ภายใต้คอนเซปต์ใหม่แห่งแรกในเอเชีย นั่นคือ ปอร์เช่ สตูดิโอ (Porsche Studio Bangkok) จัดแสดงรถยนต์ปอร์เช่ในบรรยากาศ ดิจิทัล โชว์รูม (Digital Showroom) ครอบคลุมพื้นที่กว่า 283 ตร.ม. บนชั้น 1 ของ ไอคอนสยาม อภิมหาโครงการริมฝั่งแม่น้ำเจ้าพระยา,การออกแบบ ปอร์เช่ สตูดิโอ แห่งนี้ได้แฝงความล้ำสมัยและตอบโจทย์ไลฟ์สไตล์คนรุ่นใหม่อย่างแท้จริง,พร้อมสร้างนิยามใหม่แห่งวงการยนตรกรรมหรู AAS The Name You Can Trust เอเอเอส ชื่อนี้ที่ไว้วางใจได้ โดยพิสูจน์ให้แฟนคลับได้เห็นแล้วตลอดระยะเวลาดำเนินงานมากกว่า 30 ปี,ด้วยการสร้างความเชื่อมั่นทั้งด้านการบริการก่อนและหลังการขาย,โดยในด้านการดูแลหลังการขายได้สร้างความประทับใจแก่ลูกค้าปอร์เช่ทุกท่าน ด้วยทีมวิศวกรที่ผ่านการทดสอบระดับเหรียญทอง ที่มีจำนวนมากที่สุดของศูนย์รถยนต์ปอร์เช่ในภูมิภาคเอเชียแปซิฟิกทั้งหมด 12 ประเทศ,ทั้งนี้ค่ายเอเอเอส ออโต้ เซอร์วิส ได้ทุ่มงบการอบรมวิศวกร ให้มีคุณภาพสูงสุดตามนโยบายหลักที่ว่า เอเอเอส ดูแลทั้งรถและคุณ (AAS Looking after YOU and your CAR),สำหรับโชว์รูม ปอร์เช่ สตูดิโอ ที่ไอคอนสยาม ได้เริ่มเปิดให้บริการแล้วพร้อมกับการเปิดตัวของ ไอคอนสยาม เมื่อต้นเดือน พ.ย.ปีที่แล้ว,การรังสรรค์ปอร์เช่ สตูดิโอ ที่ไอคอนสยาม อยู่ภายใต้มาตรฐานของบริษัทแม่ที่เยอรมนี โดยวัสดุทุกชิ้นต้องเป็นสเปกจากเยอรมนี,มีพื้นที่กว้าง ใหญ่ สามารถแสดงรถปอร์เช่รุ่นใหม่ๆได้ถึง 3 รุ่น,ทั้งยังมีห้องพิเศษให้ลูกค้าสามารถเลือกสีทั้งภายนอกและห้องโดยสารภายใน รวมทั้งการใช้วัสดุต่างๆได้อย่างสมบูรณ์แบบด้วยเทคโนโลยีดิจิทัล และยังมีวัสดุตัวอย่างให้ลูกค้าได้ลองสัมผัสของจริง เพื่อจะได้รถที่ถูกใจเป็นเอกลักษณ์ของตนเอง,ขณะเดียวกันยังมีห้องนำเสนอผลิตภัณฑ์เสื้อผ้าและอุปกรณ์ตกแต่งรถปอร์เช่ เพื่อเอาใจแฟนคลับปอร์เช่โดยเฉพาะ,พร้อมกันนี้ยังมีโซนคาเฟ่ให้ลูกค้าได้เข้ามาพักผ่อนอีกด้วย,ว้าว,อัลคาโปน,motorwars@thairath.co.th
ค่ายเอเอเอส ออโต้ เซอร์วิส ผู้นำเข้าและตัวแทน จำหน่ายรถพรีเมียมถึง 2 แบรนด์หรู คือ ปอร์เช่ และ เบนท์ลี่ย์ อย่างเป็นทางการแต่เพียงผู้เดียวในบ้านเรา ใส่เกียร์ลุยประเดิมศึกเดือดรถหรู 
โชว์รูมรถหรู,ค่ายเอเอเอส ออโต้ เซอร์วิส,โชว์รูมหัวเขียว,อัลคาโปน,ปอร์เช่